Προβολή του ντοκιμαντέρ «F.R.I.E.S.» στο 3rd WIFTCYIFF - Women in Film & TV Cyprus International Film Festival & Cyprus International Film Festival - Golden Aphrodite CYIFF

Το μεγάλου μήκους ντοκιμαντέρ "F.R.I.E.S.", σε σκηνοθεσία της Ιουλία Χαραλάμπους και του Απόστολου Καρουλά, έχει επιλεγεί για προβολή στο πρόγραμμα δια ζώσης του 3rd WIFTCYIFF - Women in Film & TV Cyprus International Film Festival στη Λευκωσία, στο πλαίσιο του Cyprus International Film Festival - Golden Aphrodite CYIFF.

Το ντοκιμαντέρ εκτυλίσσεται κατά την περίοδο της πανδημίας του covid-19 και του συνακόλουθου lock-down, όταν ένα ανοιχτό κάλεσμα γίνεται η αφορμή της διαδικτυακής συνάντησης επτά γυναικών καλλιτέχνιδων, αγνώστων μεταξύ τους. Η αλληλεπίδραση και η συνδημιουργία μετατρέπονται σε ζωτικό κομμάτι της καθημερινότητάς τους και με τον τρόπο αυτό βρίσκουν έναν ασφαλή ψηφιακό χώρο μέσα στον οποίο μπορούν να είναι δημιουργικές, να αυτομορφώνονται και να ανακαλύπτουν τις κοινές τους συνδέσεις. Παράλληλα, μέσα από τις διαδικτυακές τους συναντήσεις προβαίνουν σε μια σταδιακή εμβάθυνση και αλληλεπίδραση πάνω σε ζητήματα που άπτονται της «γυναικείας εμπειρίας» ‒όπως ο φεμινισμός, η ιστορία και οι διεκδικήσεις του, ο ρόλος της γυναίκας στη σημερινή εποχή, η έννοια της αυτοφροντίδας κ.ά.– και τα οποία γίνονται ο πυρήνας των ατομικών και συλλογικών καλλιτεχνικών έργων της ομάδας τους στην οποία προσδίδουν το όνομα F.R.I.E.S.

Παράλληλα, η ταινία συνοψίζει την πρόταση της δημιουργού για τον εναλλακτικό, συμμετοχικό ρόλο του καλλιτέχνη στην κοινωνία ο οποίος δύναται να είναι συλλογικό και αλληλέγγυο ον, χρησιμοποιώντας απλά και καθημερινά μέσα και να οραματίζεται μέσα από τις δράσεις του μια πιο δίκαιη και ασφαλή κοινωνική καθημερινότητα.

Το ντοκιμαντέρ "F.R.I.E.S." θα προβληθεί την Παρασκευή 3/11/23, 15:30 στην αίθουσα Μελίνα Μερκούρη, οδός Αθηνάς, Λευκωσία 1016, Κύπρος (κοντά στην πύλη Αμμοχώστου).

Trailer: <https://youtu.be/IWScKb1dlu8?si=QcR5ny7qI62Cd97b>

Περισσότερες πληροφορίες:

Πρόγραμμα του Διεθνές Φεστιβάλ Κινηματογράφου Κύπρου & Οργανισμός Γυναικών στον Κινηματογράφο & στη Τηλεόραση: <https://docs.google.com/document/d/15dQ2263Kz3Y0yNw4itYAseVy1J0dS83UAwGT7xriRj4/edit>

T: [https://twitter.com/cyprusfilmfest](https://l.facebook.com/l.php?u=https%3A%2F%2Ftwitter.com%2Fcyprusfilmfest%3Ffbclid%3DIwAR1bUrk9z7Mkq4-_fGA0aZfErVGcGzCRmycWJBc_vUmFxBSUFcpRd4etExw&h=AT018-UhKtrdd0XHj3jspP5cfT5cL-ZJhHQVpY3BTMKvo1KUptrugCQRTj-efhmht1WbRLoUyZEpUTD9gBczHOmzu23d0ucxw8wqOyYRNbwhs3EnQTiu0l_REcMC3ImxlSh0&__tn__=-UK-R&c%5b0%5d=AT2haQ73MF3IcYchv5_LSDIbjaYG1aY36XdJ2gI57ctLamVmcUpLeh3Kw3X5z-RxVTUHSoREgVg0sEM7eXMBjP7X0-OUNq0Kt9lyUkGN2PRUlMqCEtY_HTzhUN96_BkZSWaEBsC-KDRIiYmTs68jwXomLMmSP8yMvlojdj_95xtadNolceWB)

F: [https://www.facebook.com/cyprusfilmfest](https://www.facebook.com/cyprusfilmfest?__cft__%5b0%5d=AZWsat1UtNx3joyZqCUNJeNvhjkpm7_MoJKPbravcySa994_5LA8YeNvZUWSoT913oxVT_sHirHeNdClfgr7VaVXW3JUvVK84TnBtLCXNB2JJy30RhrQd_Mg_m-XE_xZsGBDzp1HjMZ4XaIOocXKfEenBGdLeJTaS85VMkRFqsskDg&__tn__=-%5dK-R)

I: [https://www.instagram.com/cineart\_cy/](https://www.instagram.com/cineart_cy/?fbclid=IwAR3NJWvQIAiaxpfCOelMoferFO4pSrWimmeHTwuEgFfZIUFHSS3w2yKz03g)

Web.: [http://wiftcy.org](https://l.facebook.com/l.php?u=http%3A%2F%2Fwiftcy.org%2F%3Ffbclid%3DIwAR2yfO-K4M6IIDpUhRMtKg9n0PZWid3xWjjuxb58dVzDjjBPDLbxa0Cx7iM&h=AT2pFqjrXtITw6N045KGtZ_ldAFOzvuJbDz3RktS84_TZQrFtZSbkbPruwFt2GN1P5Ski64qnwmisTbuJBIg56ahVK1Jby6Qm-Dtpl5Kk0Do0Sp_lUEIfVbG7ZjsG220jiyP&__tn__=-UK-R&c%5b0%5d=AT2haQ73MF3IcYchv5_LSDIbjaYG1aY36XdJ2gI57ctLamVmcUpLeh3Kw3X5z-RxVTUHSoREgVg0sEM7eXMBjP7X0-OUNq0Kt9lyUkGN2PRUlMqCEtY_HTzhUN96_BkZSWaEBsC-KDRIiYmTs68jwXomLMmSP8yMvlojdj_95xtadNolceWB) & [https://cyprusfilmfestival.org/](https://cyprusfilmfestival.org/?fbclid=IwAR0BqK2IJhgb1gtBvjtH4fRVgMehWU5GogSvT_PTQ3R0Z_aM-Y0PqTHfF9Q)

Σύντομα Βιογραφικά

Η Ιουλία Χαραλάμπους γεννήθηκε το 1989 στην Κύπρο. Είναι απόφοιτος του Τμήματος Εικαστικών και Εφαρμοσμένων Τεχνών του Αριστοτελείου Πανεπιστημίου Θεσσαλονίκης, κάτοχος μεταπτυχιακού τίτλου στην κατεύθυνση «Τέχνη και Δημόσια Σφαίρα» διατμηματικού προγράμματος στο Α.Π.Θ. και υποψήφια διδακτόρισσα του Τμήματος Εικαστικών και Εφαρμοσμένων Τεχνών Φλώρινας, Πανεπιστημίου Δυτικής Μακεδονίας.

Τα ερευνητικά ενδιαφέροντά της εστιάζονται στη σχέση της πολιτικής με την τέχνη και, κυρίως, στις εναλλακτικές μορφές καλλιτεχνικής έκφρασης στη δημόσια σφαίρα, ενώ η προσωπική εικαστική/ ερευνητική έρευνά της συνολικά αποζητά τη σύνδεση της καλλιτεχνικής πρακτικής με την κοινωνία και, κατ’ επέκταση, με την πολιτική. Τα καλλιτεχνικά πεδία της έρευνάς της περιλαμβάνουν τη ζωγραφική, τη γλυπτική, την εγκατάσταση, τη βίντεο performance, τη σκηνογραφία και τις καλλιτεχνικές δράσεις στον δημόσιο χώρο.

Η Χαραλάμπους έχει εμπλακεί σε πολιτικά κινήματα και έχει συμμετάσχει σε πολλές εικαστικές εκθέσεις καθώς και σε πληθώρα καλλιτεχνικών εργαστηρίων. Έχει δημιουργήσει και επιμεληθεί σκηνικά για θεατρικές παραστάσεις.

Ο Απόστολος Καρουλάς ασχολείται ενεργά στην παραγωγή βίντεο και κινηματογράφου από το 2012, συμμετέχοντας σε μικρού μήκους ταινίες, ντοκιμαντέρ, βιντεοκλίπ και διαφημίσεις ως σκηνοθέτης, φωτογράφος, χειριστής κάμερας και μοντέρ, ταυτόχρονα διδάσκει σε σεμινάρια και εργαστήρια κινηματογράφου στη Θεσσαλονίκη.

Το 2019 ίδρυσε την INDIEBOX, μια επιχείρηση που δραστηριοποιείται στον τομέα της παραγωγής βίντεο και κινηματογράφου, προσφέροντας υπηρεσίες κινηματογράφησης, επεξεργασίας και μεταπαραγωγής.

Οι σπουδές του ξεκινούν από το Σχολείο Κινηματογράφου και Τηλεόρασης του Λυκούργου Σταυράκου, ενώ σήμερα είναι απόφοιτος του Τμήματος Κινηματογράφου της Σχολής Καλών Τεχνών του Αριστοτελείου Πανεπιστημίου Θεσσαλονίκης (ΑΠΘ). Διαθέτει επίσης Μεταπτυχιακό Δίπλωμα (MSc) ως Πολιτικός Μηχανικός με σπουδές στο Αριστοτέλειο Πανεπιστήμιο Θεσσαλονίκης και το Εθνικό Μετσόβιο Πολυτεχνείο.

Συντελεστές του ντοκιμαντέρ F.R.I.E.S.:

Σενάριο / Έρευνα / Σκηνοθεσία: Ιουλία Χαραλάμπους

Κινηματογράφηση / Μοντάζ / Σκηνοθεσία: Απόστολος Καρουλάς

Ηχοληψία / Ηχητική επεξεργασία: Σίμος Λαζαρίδης

Μοντάζ zoom videos: Δημήτρης Αξελός

Φιλολογική επιμέλεια: Ελένη Γ. Πότσα, Βαλεντίνα Παρασκευαῒδου

Φωνή αφηγήτριας: Αγγελική Αρναούτογλου

Μέλη της καλλιτεχνικής φεμινιστικής συλλογικότητας F.R.I.E.S.

Βαλεντίνα Παρασκευαῒδου

Δήμητρα Χαριζάνη

Χριστίνα Νίκο

Κατερίνα Βλάχμπεη

Ιουλία Χαραλάμπους

Παραγωγή: Indiebox cinematography & Ioulia Charalampous